สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,590.80 จุด ลดลง 0.20 จุด มูลค่าการซื้อขาย 41,666 ล้านบาท แกว่งตัวแคบๆ เหตุหลายตลาดหุ้นเอเชียหยุดเทศกาลตรุษจีน และมีแรงขายหุ้นกลุ่มสายการบิน รวมถึงแรงขายทางเทคนิค หลังดัชนีไม่ผ่าน 1,600 จุด ส่วนแนวโน้มสัปดาห์นี้ ดัชนีหุ้นไทยมีโอกาสแกว่งตัว แนวต้านอยู่ที่ระดับ 1,600 จุด ส่วนแนวรับ 1,580 จุด...
30 ม.ค. 2560

ดัชนีหุ้นไทยปิดตลาด 1,590.80 จุด ลดลง 0.20 จุด มูลค่าการซื้อขาย 41,666 ล้านบาท แกว่งตัวแคบๆ เหตุหลายตลาดหุ้นเอเชียหยุดเทศกาลตรุษจีน และมีแรงขายหุ้นกลุ่มสายการบิน รวมถึงแรงขายทางเทคนิค หลังดัชนีไม่ผ่าน 1,600 จุด ส่วนแนวโน้มสัปดาห์นี้ ดัชนีหุ้นไทยมีโอกาสแกว่งตัว แนวต้านอยู่ที่ระดับ 1,600 จุด ส่วนแนวรับ 1,580 จุด…
*…AOT ผู้ถือหุ้นโหวตไฟเขียวแตกพาร์ 10 บาท เหลือ 1 บาทแล้ว น่าจะเริ่มพาร์ใหม่ 1 บาท ช่วงประมาณสัปดาห์หน้า แน่นอนปัจจัยพื้นฐานไม่ได้เปลี่ยนอะไร แต่หลังเทรดพาร์ใหม่ราคาหุ้น AOT จะอยู่ประมาณ 40.60 บาท (เทียบล่าสุด 406 บาท) และจำนวนหุ้นเพิ่มมาอีก 10 เท่า นั่นหมายถึงสภาพคล่องล้นหลาม-ราคาไม่สูง ทำให้หุ้น AOT จะมีมูลค่าซื้อขายและราคาหุ้นเพิ่มขึ้นอย่างมีนัยสำคัญทีเดียว…
*…MTLS กลับมาเก็งกำไรกันอีกครั้ง ว่ากันว่างบปี 2559 จะออกมาแจ่ม..? จริงเท็จประการใดรอดูกันอีกที แต่ราคาหุ้น MTLS ดูจะวิ่งล้ำหน้าไปเยอะแล้ว ดูจาก P/E ล่าสุดเกิน 50 เท่าไปแล้ว..ไล่ราคากันเพลินมีโอกาส “ติดสูง” เอาได้นะ…
*…FSMART ดูเหมือนโดน “ตู้เติมทรู” กดราคาหุ้นไม่น้อยทีเดียว..ดูเผินๆ แม้ “ตู้เติมทรู” ไม่ได้มาทับเส้น “ตู้บุญเติม” แต่มันจะลดทอนลูกค้า True Move ไปอย่างมีนัยสำคัญ..เชื่อได้เลยว่าสิ่งแรกที่ “ตู้เติมทรู” จะทำคือเติมแบบไม่ต้องมีค่าธรรมเนียม ตามมาด้วย “ลด-แลก-แจก-แถม” สารพัดตามแบบฉบับค่าย TRUE อย่างแน่นอน…
*…EPG เป็นหุ้นอีกตัวหนึ่งที่กำลังจับตานโยบายเศรษฐกิจ “โดนัลด์ ทรัมป์” แบบใจจดใจจ่อ…ทั้งเรื่องกระตุ้นเศรษฐกิจภายในประเทศและลดภาษีนิติบุคคล เพราะนั่นหมายถึง “เป็นการเพิ่มโอกาสของรายได้และลดต้นทุนทางการเงิน” ให้บริษัทลูก EPG ที่ลงทุนในสหรัฐไม่น้อยทีเดียว…
*…IFEC กำหนดวันชี้ชะตากรรมอีกครั้ง 14 ก.พ.60 ไม่รู้ว่าจะเป็น “วาเลนไทน์” หรือ “วาเลนตาย” ผู้ถือหุ้นเลือกสรรกันตามสบาย เพราะตอนนี้หนี้หุ้นกู้กว่า 3,000 ล้านบาท ได้ครบกำหนดชำระไปโดยอัตโนมัติแล้ว หลัง IFEC เบี้ยวจ่ายตั๋ว B/E กว่า 500 ล้านบาท ช่วงสัปดาห์ที่ผ่านมา แต่ประชุมวิสามัญนัดหน้าสิ่งที่ต้องจับตาคือ “นพ.วิชัย ถาวรวัฒนายงค์” จะกล้าเสนอใครมาเป็นบอร์ดอีกหรือไม่..ที่สำคัญจะเกิดปรากฏการณ์ “เกมเตะตัดขา” กลุ่มผู้ถือหุ้นใหญ่ “ทวิช เตชะนาวากุล”เหมือนครั้งก่อนอีกหรือไม่..สิ่งที่หลายคนเริ่มกังขากันละว่าที่ “หมอวิชัย” ไม่ยอมแบบนี้ หรือกลัวอะไรอยู่หรือไม่..กลัวกลุ่มใหม่เข้ามา “รื้อพรหมเน่าๆ” ที่หมอวิชัย..เคย “ซุกขยะอะไร” ไว้หรือไม่..จริงเท็จประการใดไม่รู้ แต่มันอดคิดไม่ได้จริงๆ…
*…หุ้นร้อนประจำวัน 27 ม.ค. 60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท เอเซีย พรีซิชั่น จำกัด (มหาชน) หรือ APCS, บริษัท ทีพีไอ โพลีน จำกัด (มหาชน) หรือ TPIPL ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 30 ม.ค.-10 มี.ค. 60 ส่วนหลักทรัพย์ที่ขยายช่วงดำเนินการคือบริษัท อินเตอร์ลิ้งค์ เทเลคอม จำกัด(มหาชน) หรือ ITEL, บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC, ใบสำคัญแสดงสิทธิในการจองซื้อหุ้นสามัญบริษัท เพาเวอร์ โซลูชั่น เทคโนโลยี จำกัด (มหาชน) ครั้งที่ 1 หรือ PSTC-W1, บริษัท ทรีซิกตี้ไฟว์ จำกัด (มหาชน) หรือ TSF มีผลตั้งแต่ 30 ม.ค.-17ก.พ. 60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอลช่อง 19 เวลา 9.30-10.00 น.พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น